খাবারের সন্ধানে ৩৫ টি দাঁতাল হাতির তাণ্ডব! আতঙ্ক ঝাড়গ্রামে

ওয়েব ডেস্ক : ভরা বর্ষায় খাবার নেই জঙ্গলে। মাঠেও সে রকম কিছু নেই। জমিতে রয়েছে বিঘার পর বিঘা ধান চাষ। আর সেই খাবারের সন্ধানে লোকালয়ে ঢুকে পড়ল ৩৫টি হাতি (Elephants)। যা নিয়ে আতঙ্ক ছড়িয়ে পড়ল সাধারণ মানুষের মধ্যে। হাতির তান্ডবে বিঘার পর বিঘা ধান নষ্ট হয়েছে বলে খবর।

জানা গিয়েছে, বুধবার এই ঘটনাটি ঘটেছে ঝাড়গ্রামে (Jhargram)। খাবারের সন্ধানে সাত সকালেই লোকালয়ে ঢুকে পড়ে হাতিদের (Elephants) দল। একটা-দুটো নয়, ঘুম থেকে উঠে এতগুলো হাতিকে ধান চাষের জমিতে দেখে আতঙ্ক ছড়ায় গ্রামবাসীদের মধ্যে। ঝাড়গ্ৰামেরের জাতীয় সড়কের গুপ্তমনি এলাকা সহ বেশ কয়েকটি এলাকায় দাঁপিয়ে বেড়ায় ৩০ – ৩৫ টির একটি দাঁতাল হাতির দল।

আরও খবর : লরি চালককে মারধর, পাল্টা সিভিক ভলেন্টিয়ারকে জুতোপেটা চালকের!

ছোট বড় মিলিয়ে মোট ৩৫ হাতি (Elephants) ওই দলে ছিল বলে খবর। খাবারের সন্ধানে হাতিদের এই যাযাবর প্রবৃত্তি বহুদিনের। জঙ্গল ছেড়ে হাতির দল লোকালের চাষের জমিতে ঢুকে পড়ে। ভয়ে এদিক ওদিক ছুটে বেড়ান গ্রামবাসীরা। অনেক সময় হাতিদের হামলায় মৃত্যুর ঘটনা পর্যন্ত ঘটে। তবে আজকে আমন কিছু ঘটেনি বলে জানা যাচ্ছে।

দাঁতালের দলটিকেকে গ্রামবাসীরা জঙ্গলে ফেরানোর চেষ্টা করেন। বেশ কিছুক্ষণ ধান চাষের জমিতে রোডমার্চ করার পর অবশেষে দাঁতালের দল সাঁকরাইলের কুলটিকরির পথ ধরে। এছাড়াও খাবারের সন্ধানে জঙ্গলমহলে পরিচিত দাঁতাল হাতি রামলাল ঝাড়গ্রামের জাতীয় সড়কে দাপিয়ে বেড়ায় বলে জানা গিয়েছে।